Document ID: 31994D0321

KOMISSION PÄÄTÖS,
tehty 29 päivänä huhtikuuta 1994,
eläinten terveyttä koskevista vaatimuksista ja terveystodistuksista naudan- ja siansukuisten kotieläinten tuonnissa Kroatiasta (ETA:n kannalta merkityksellinen teksti) (94/321/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyteen ja eläinten terveyteen liittyvistä ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 8 artiklan,
sekä katsoo, että
jäsenvaltiot tuovat naudan- ja siansukuiset kotieläimet neuvoston direktiivin (91/496/ETY)(3) mukaisesti, sellaisena kuin se on viimeksi muutettuna päätöksellä 92/438/ETY(4), jossa vahvistetaan kolmansista maista yhteisöön tuotavien eläinten eläinlääkärintarkastusten järjestämistä koskevat periaatteet,
komission päätöksen 93/242/ETY(5), sellaisena kuin se on viimeksi muutettuna päätöksellä 94/81/EY(6), mukaan elävien eläinten tuonti sallitaan tietyiltä Kroatian alueilta,
Kroatian maantieteellinen sijainti yhteisön läheisyydessä vaikuttaa elävien eläinten jäsenvaltioiden väliseen liikenteeseen,
yhteisön eläinlääkärien tarkastuskäyntien mukaan eläinten terveydentilaa Kroatiassa valvoo eläinlääkintätoimi, joka uudelleenjärjestäytymisestään huolimatta kykenee tarjoamaan riittävät takeet tarttuvia tauteja koskevissa asioissa naudan- ja siansukuisten kotieläinten tuonnissa,
Kroatian eläinlääkintäviranomaiset ovat vahvistaneet, että viimeisen 24 kuukauden aikana Kroatia on ollut vapaa suu- ja sorkkataudista, viimeisen 12 kuukauden aikana vapaa karjarutosta, tarttuvasta naudan keuhkorutosta, BSE:stä, tarttuvasta vesicular stomatitis -taudista, bluetongue-taudista, afrikkalaisesta sikarutosta, Teschenin taudista (tarttuva sikahalvaus), swine vesicular -taudista ja vesicular exanthema -taudista ja ettei näitä tauteja vastaan ole rokotettu tässä maassa viimeisen 12 kuukauden aikana,
Kroatian eläinlääkintäviranomaiset ovat sitoutuneet 24 tunnin kuluessa ilmoittamaan teleksillä tai telefaksilla komissiolle ja jäsenvaltioille vahvistuksen edellä mainittujen tautien ja klassisen sikaruton esiintymisestä tai niitä vastaan tehdystä rokotuspäätöksestä ja ilmoittamaan kohtuullisessa määrä hpajassa nautaeläinten ja sikojen tai näiden siemennesteen ja alkioiden Kroatiaan tuontiin sovellettavia sääntöjä koskevat kaikki muutosehdotukset,
tuberkuloosi ja nautojen luomistauti on poistettu Kroatiasta; rokottaminen nautojen luomistautia vastaan ei ole sallittua ja Kroatian vastuullisten viranomaisten toteuttamat toimenpiteet näiden tautien uudelleen puhkeamisen estämiseksi ovat riittävät kroatialaisten karjojen, lukuunottamatta niitä, joihin sovelletaan virallisia rajoituksia, aseman yhdenmukaistamiseksi Euroopan yhteisön karjojen aseman kanssa, joilla on virallisesti tuberkuloosista vapaan tai virallisesti luomistaudista vapaan karjan asema,
Kroatian eläinlääkintäviranomaiset ovat tällä päätöksellä sitoutuneet virallisesti valvomaan vaaditun todistuksen antamista ja varmistamaan, että viranomaiset säilyttävät kaikki vientitodistusten perustana mahdollisesti olleet todistukset, tiedonannot ja ilmoitukset vähintään 12 kuukauden ajan niiden eläinten toimituksesta, joita asiakirjat koskevat,
Kroatian eläinlääkintäviranomaiset ovat sitoutuneet olemaan antamatta tämän päätöksen liitteissä esitettyjä todistuksia Kroatiaan tuoduille eläimille, jollei niitä ole tuotu sellaisten eläinlääkintäedellytysten mukaisesti, jotka vastaavat vähintään direktiivin 72/462/ETY vaatimuksia, mukaan lukien muut asiaan kuuluvat täydentävät päätökset, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Edellä sanotun kuitenkaan rajoittamatta päätöksen 93/242/ETY sekä tämän artiklan 2 ja 4 kohdan soveltamista.
Jäsenvaltioiden on sallittava Kroatiasta tuotavan:
a) jalostukseen tai tuotantoon tarkoitettuja naudansukuisia kotieläimiä, jotka täyttävät tämän päätöksen liitteen A terveystodistuksessa esitetyt vaatimukset ja joiden mukana on tämä todistus,
b) teurasnautoja, jotka täyttävät tämän päätöksen liitteen B terveystodistuksessa esitetyt vaatimukset ja joiden mukana on tämä todistus,
ja, direktiivin 72/462/ETY 29 artiklan mukaisesti vahvistettavasta päivästä alkaen, ei kuitenkaan ennen kuin klassisen sikaruton varalta suoritetun rokotuksen virallisen kieltämisen voimaantulosta Kroatiassa on kulunut kaksitoista kuukautta,
c) jalostukseen tai tuotantoon tarkoitettuja siansukuisia kotieläimiä, jotka täyttävät tämän päätöksen liitteen C terveystodistuksessa esitetyt vaatimukset ja joiden mukana on tämä todistus
ja
d) teurastettavat siansukuiset kotieläimet, jotka täyttävät tämän päätöksen liitteen D terveystodistuksessa esitetyt vaatimukset ja joiden mukana on tämä todistus,
Edellä sanotun kuitenkaan rajoittamatta päätöksen 93/242/ETY sekä tämän artiklan 2 ja 4 kohdan soveltamista.
2. Jäsenvaltiot voivat sallia Kroatiaan tuotujen 1 kohdassa tarkoitettujen naudan- ja siansukuisten kotieläinten tuonnin Kroatiasta ainoastaan, jos nämä eläimet on tuotu yhteisöstä tai neuvoston päätöksen 79/542/ETY(7) liitteenä olevaan luetteloon kuuluvasta kolmannesta maasta, siltä osin kuin tämä luettelo koskee näihin lajeihin kuuluvia eläimiä ja ainoastaan, jos ne on tuotu vähintään direktiivin 72/462/ETY määräyksiä vastaavia vaatimuksia noudattaen, mukaan lukien muut täydentävät päätökset.
3. Jäsenvaltioiden on vaadittava, että eläimet, joille suoritetaan kokeita tämän päätöksen mukaisesti, eristetään pysyvästi kroatialaisen virkaeläinlääkärin hyväksymissä olosuhteissa kaikista sorkkaeläimistä, jotka eivät kuulu yhteisöön toimitettavaan lähetyserään tai joiden terveydentila ei täytä ensimmäisestä kokeesta laivauspäivään asti näiden eläinten terveysvaatimuksia.
4. Jäsenvaltiot voivat sallia Kroatiasta tapahtuvan naudansukuisten eläinten tuonnin alueelleen ainoastaan, jos mainitut eläimet:
a) ovat peräisin Kroatian eläinlääkintäviranomaisten tämän päätöksen liitteen E mukaisesti naudan tarttuvasta leukoosista vapaiksi toteamista karjoista ja eläimille on vientiä edeltävän 30 päivän aikana suoritettu, negatiivisin tuloksin, eläinkohtaisesti tutkittu naudan tarttuva leukoosikoe komission päätöksen 91/189/ETY(8) liitteessä I tarkoitetun toimintaohjeen mukaisesti
tai
b) tarkoitettu lihan tuotantoon, alle 30 kuukauden ikäisiä, ovat peräisin karjoista, joihin sovelletaan kansallista naudan tarttuvan leukoosin hävittämisohjelmaa ja joissa ei ole todettu mitään merkkiä naudan tarttuvasta leukoosista vähintään kahteen vuoteen ja joihin on pysyvästi merkittynä tämän päätöksen liitteessä F kuvatun merkin mukainen merkintä
tai
c) ovat peräisin karjoista, joihin sovelletaan kansallista naudan tarttuvan leukoosin hävittämisohjelmaa ja jotka on toimitettu suoraan teurastamoon ja teurastettu kolmen arkipäivän kuluessa saapumisestaan.
Edellä b ja c kohdassa tarkoitettujen eläinten osalta jäsenvaltioiden on varmistettava tarkastuksilla, että nämä eläimet ovat selvästi tunnistettavissa; jäsenvaltiot valvovat niitä teurastukseen asti ja toteuttavat kaikki tarvittavat toimenpiteet alkuperäkarjan tartunnan saamisen estämiseksi.
5. Jäsenvaltiot sallivat Kroatiasta tuotavien naudan- ja siansukuisten eläinten tuonnin alueelleen, jos on takeet siitä, että tuotavia eläimiä ei ole rokotettu suu-ja sorkkatautia vastaan.
6. Jäsenvaltiot sallivat Kroatiasta tuotavien sikojen tuonnin alueelleen, jos on takeet siitä, että niitä ei ole rokotettu klassista sikaruttoa vastaan ja kun on kyse jalostukseen ja tuotantoon tarkoitetuista eläimistä, jos on takeet siitä, että niille on tehty koe negatiivisin tuloksin klassisen sikaruttoviruksen tuottaman vasta-aineen toteamiseksi.
2 artikla
Jäsenvaltiot voivat soveltaa Kroatiasta tuotaviin eläimiin niitä eläinten terveyttä koskevia komissiolle esitettyjä ja sen hyväksymiä lisävaatimuksia, joita ne soveltavat muihin eläimiin kansallisessa ohjelmassaan tämän taudin hävittämiseksi, ehkäisemiseksi tai torjumiseksi, kunnes kaikki yhteisön toteuttamat toimenpiteet nautaeläinten tai sikojen tarttuvien tautien hävittämiseksi tai ehkäisemiseksi, tai kaikki toimenpiteet tällaisen, muun kuin raivotaudin, tuberkuloosin, luomistaudin, suu- ja sorkkataudin, pernaruton, karjaruton, tarttuvan naudan keuhkoruton, tarttuvan naudan leukoosin, Teschenin taudin, klassisen sikaruton, afrikkalaisen sikaruton tai swine vesicular -taudin torjumiseksi tulevat voimaan.
Väliaikaisina toimenpiteinä 31 päivään joulukuuta 1994 jäsenvaltiot voivat soveltaa 1 kohdan määräyksiä kansallisissa ohjelmissaan, jotka on toimitettu komissiolle, muttei vielä hyväksytty komissiossa; tällöin niiden on toimitettava viipymättä komissiolle ja muille jäsenvaltioille yksityiskohdat hyväksytyistä terveysvaatimuksista.
3 artikla
Tätä päätöstä sovelletaan alkaen kolmannestakymmenennestä päivästä sen jälkeen, kun se on annettu tiedoksi jäsenvaltioille.
4 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä huhtikuuta 1994.

Labels: 0
3
18
6